stanford-oval/wikipedia huggingface dataset:
ฤดูหนาวในประเทศไทย พ.ศ. 2561–2562

| --- | --- |
ฤดูหนาวทางดาราศาสตร์: 21 ธันวาคม – 20 มีนาคม
ฤดูหนาวทางอุตุนิยมวิทยา: 27 ตุลาคม – 21 กุมภาพันธ์
 2560–2561  2561–2562  2562–2563 
ในวันที่ 27 ตุลาคม พ.ศ. 2561 ประเทศไทยเข้าสู่ฤดูหนาวตามประกาศของกรมอุตุนิยมวิทยา เนื่องจากการเปลี่ยนแปลงของทิศทางลมชั้นบนระดับล่าง ได้เปลี่ยนเป็นลมตะวันออกหรือตะวันออกเฉียงเหนือ และลมชั้นบนระดับบนได้เปลี่ยนเป็นลมตะวันตก รวมถึงเกณฑ์ของอุณหภูมิและปริมาณฝนในตอนบนของประเทศได้ลดลงอย่างต่อเนื่อง
สำหรับฤดูหนาวทางดาราศาสตร์ เป็นฤดูกาลทางดาราศาสตร์ เมื่อตำแหน่งของวงโคจรโลกรอบดวงอาทิตย์ เคลื่อนเข้าสู่จุดอายัน (จุดหยุด กล่าวคือจุดที่ดวงอาทิตย์โคจรไปถึงใต้สุดหรือเหนือสุด) และจุดวิษุวัต (กลางคืนและกลางวันมีเวลาเท่ากัน) สำหรับปีนี้ ฤดูหนาวทางดาราศาสตร์เริ่มต้นในวันที่ 21 ธันวาคม พ.ศ. 2561 (วันอายันเดือนธันวาคม พ.ศ. 2561) และไปสิ้นสุดในวันที่ 20 มีนาคม พ.ศ. 2562 (วันวิษุวัตเดือนมีนาคม พ.ศ. 2562)
วันที่ 20 กุมภาพันธ์ กรมอุตุนิยมวิทยาออกประกาศการเข้าสู่ฤดูร้อน ทำให้ฤดูหนาว พ.ศ. 2561–2562 สิ้นสุดลงอย่างเป็นทางการ
ภูมิหลัง

ฤดูของประเทศไทยแบ่งเป็น 3 ฤดู คือ ฤดูร้อน (กลางเดือนกุมภาพันธ์ถึงกลางเดือนพฤษภาคม), ฤดูฝน (กลางเดือนพฤษภาคมถึงกลางเดือนตุลาคม) และฤดูหนาว (กลางเดือนตุลาคมถึงกลางเดือนกุมภาพันธ์) ซึ่งฤดูหนาวเริ่มขึ้นเมื่อมรสุมตะวันออกเฉียงเหนือพัดเข้าปกคลุมประเทศไทย โดยเริ่มต้นอากาศจะแปรปรวน ไม่แน่นอน อาจมีอากาศเย็น หรือฝนฟ้าคะนอง โดยเฉพาะภาคกลางตอนล่าง
มรสุมตะวันออกเฉียงเหนือมีแหล่งกำเนิดจะบริเวณความกดอากาศสูงในซีกโลกเหนือแถบประเทศมองโกเลียและจีน ซึ่งจะพัดพาเอามวลอากาศเย็นและแห้งเข้ามาในประเทศไทย ทำให้ท้องฟ้าปลอดโปร่ง อากาศจะหนาวเย็นและแห้งโดยทั่วไปในประเทศไทยตอนบน แต่จะทำให้ภาคใต้มีฝนตกชุกเนื่องจากนำเอาความชื้นจากอ่าวไทยเข้าไปในพื้นที่
ในภาคกลาง, ภาคตะวันออกเฉียงเหนือและภาคเหนือ อุณหภูมิจะแตกต่างกันมากในช่วงฤดูร้อนและฤดูหนาว ซึ่งในฤดูหนาวอุณหภูมิต่ำสุดในตอนเช้าจะอยู่เกณฑ์หนาวถึงหนาวจัดในเดือนธันวาคมถึงมกราคม ซึ่งอุณหภูมิอาจลดลงได้จนต่ำกว่าจุดเยือกแข็งในพื้นที่ที่มีภูมิประเทศเป็นเทือกเขาหรือยอดเขาสูงของภาคเหนือและภาคตะวันออกเฉียงเหนือ ลมพื้นผิวโดยมากเป็นลมฝ่ายเหนือและลมตะวันออกเฉียงเหนือ ส่วนความชื้นสัมพัทธ์จะลดลงอย่างชัดเจน
อุณหภูมิต่ำที่สุดในประเทศไทยที่เคยวัดได้ในระหว่างปี พ.ศ. 2494 ถึง พ.ศ. 2558 คือ -1.4 องศาเซลเซียส ที่สถานีอากาศเกษตร (สกษ.) สกลนคร จังหวัดสกลนคร ในภาคตะวันออกเฉียงเหนือ เมื่อวันที่ 2 มกราคม พ.ศ. 2517
ส่วนอุณหภูมิต่ำสุดของภาคอื่น ๆ มีดังนี้
ภาคเหนือวัดได้ 0.8 องศาเซลเซียส ที่อำเภออุ้มผาง จังหวัดตาก เมื่อวันที่ 27 ธันวาคม พ.ศ. 2542
ภาคกลางวัดได้ 5.2 องศาเซลเซียส ที่อำเภอทองผาภูมิ จังหวัดกาญจนบุรี เมื่อวันที่ 27 ธันวาคม พ.ศ. 2536
ภาคตะวันออกวัดได้ 7.6 องศาเซลเซียส ที่อำเภออรัญประเทศ จังหวัดสระแก้ว เมื่อวันที่ 16 มกราคม พ.ศ. 2506
ภาคใต้ฝั่งตะวันออกวัดได้ 6.4 องศาเซลเซียส ที่สถานีอากาศเกษตรหนองพลับ อำเภอหัวหิน จังหวัดประจวบคีรีขันธ์ เมื่อวันที่ 26 ธันวาคม พ.ศ. 2542
ภาคใต้ฝั่งตะวันตกวัดได้ 13.7 องศาเซลเซียส ที่อำเภอเมืองระนอง จังหวัดระนอง เมื่อวันที่ 21 มกราคม พ.ศ. 2499
ส่วนกรุงเทพมหานครวัดได้ 9.9 องศาเซลเซียส ที่สถานีตรวจอากาศเฉลิมพระเกียรติ แขวงคลองเตย เขตคลองเตย เมื่อวันที่ 12 มกราคม พ.ศ. 2498
เหตุการณ์ > เดือนตุลาคม

วันที่ 27 ตุลาคม ประเทศไทยเข้าสู่ฤดูหนาวอย่างเป็นทางการ ตามประกาศของกรมอุตุนิยมวิทยา
เหตุการณ์ > เดือนธันวาคม > ความกดอากาศสูงกำลังแรง 13-17 ธันวาคม

วันที่ 13 ธันวาคม กรมอุตุนิยมวิทยา ออกประกาศว่าในบริเวณภาคเหนืออุณหภูมิจะลดลง 2-4 องศาเซลเซียส ส่วนบริเวณเทือกเขาสูงในภาคเหนือและตะวันออกเฉียงเหนือมีอากาศหนาวถึงหนาวจัด โดยมีอุณหภูมิต่ำสุด 5-11 องศาเซลเซียส ส่วนในภาคตะวันออกเฉียงเหนือ ภาคกลาง ภาคตะวันออก และกรุงเทพมหานครและปริมณฑล อุณหภูมิอาจลดลงได้ 1-3 องศาเซลเซียส
เหตุการณ์ > เดือนธันวาคม > ความกดอากาศสูงกำลังแรง 27 ธันวาคม-2 มกราคม

วันที่ 24 ธันวาคม กรมอุตุนิยมวิทยา ออกประกาศว่า วันที่ 27 ธันวาคมถึง 2 มกราคม บริเวณความกดอากาศสูงกำลังแรงจะลงมาปกคลุมประเทศไทยตอนบน รวมถึงจะมีคลิ่นกระแสลมตะวันตกปกคลุมภาคเหนือ ทำให้จะมีฝนฟ้าคะนองและลมกระโชกแรงเกิดขึ้น จากนั้นอุณหภูมิจะลดลงได้ 5-7 องศาเซลเซียส เริ่มจากภาคตะวันออกเฉียงเหนือก่อนและตามด้วยบริเวณอื่นของประเทศไทยตอนบน
วันที่ 25 ธันวาคม ภาคเหนือมีอากาศเย็นลง โดยอุทยานแห่งชาติดอยอินทนนท์มีเหมยขาบเกิดขึ้น มีอุณหภูมิต่ำสุดบริเวณยอดดอย 6 องศาเซลเซียส ส่วนที่จุดชมวิวกิ่วแม่ปานมีอุณหภูมิ 2 องศาเซลเซียส
วันที่ 27 ธันวาคม บริเวณความกดอากาศสูงกำลังแรงลงมาปกคลุมถึงตอนบนของประเทศเวียดนาม โดยกรมอุตุนิยมวิทยาคาดว่าบริเวณความกดอากาศสูงจะลงมาปกคลุมภาคตะวันออกเฉียงเหนือในช่วงกลางคืน และจะปกคลุมประเทศไทยตอนบนตั้งแต่วันที่ 28 ธันวาคม และอากาศหนาวเย็นลงในวันที่ 29 ธันวาคม
วัดจอมมณี (จังหวัดฉะเชิงเทรา)

| วัดจอมมณี |
| --- | --- |

ชื่อสามัญ: วัดจอมมณี, วัดจอมมณี (กองขวา)
ที่ตั้ง: ตำบลเมืองเก่า อำเภอพนมสารคาม จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระวันชัย วชิรวีโร
 สถานีย่อยพระพุทธศาสนา
วัดจอมมณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองเก่า อำเภอพนมสารคาม จังหวัดฉะเชิงเทรา ที่ดินตั้งวัดมีเนื้อที่ 13 ไร่ มีอาณาเขตพื้นที่ ทิศเหนือ จดคลองท่าลาด ทิศใต้ และทิศตะวันออก จดที่นาชาวบ้าน ทิศตะวันตก จดหมู่บ้าน มีที่ธรณีสงฆ์ จำนวน 1 แปลง เนื้อที่ 9 ไร่ 2 งาน 49 ตารางวา
วัดจอมมณีเป็นวัดที่สร้างขี้นโดยเจ้าจอมมณีเมื่อ พ.ศ. 2450 อย่างไรก็ดี อีกแหล่งข้อมูลระบุว่า ตั้งเมื่อ พ.ศ. 2352 ผู้สร้างวัดคือ ชาวบ้านซึ่งอพยพมาจากเวียงจันทน์ ประเทศลาว มาตั้งบ้านเรือนเป็นหมู่บ้านที่ถาวรแล้ว ชาวบ้านในบริเวณนี้ยังคงพูดภาษาไทยพวน
ภายในวัดมีอาคารเสนาสนะ ประกอบด้วย อุโบสถ ศาลาการเปรียญ หอสวดมนต์ กุฏิสงฆ์ ศาลาอเนกประสงค์ และศาลาบำเพ็ญกุศล
รายนามเจ้าอาวาส

พระปลัดด้วง
พระปลัดประปา
พระอธิการเฉื่อย
พระครูประสิทธยติคุณ (เสงี่ยม)
พระอธิการเทียน ชาคโร
พระอธิการชัยวัฒน์ กิตฺติวีโร
พระวันชัย วชิรวีโร
วันเด็กแห่งชาติ (ญี่ปุ่น)

| วันเด็กแห่งชาติ |
| --- | --- |
ธงปลาคาร์ฟ โดยปลาคาร์ฟสีดำหมายถึงพ่อ (มาโงย) ปลาคาร์ฟสีแดงหมายถึงแม่ (ฮิโงย) และปลาคาร์ฟสีฟ้าหมายถึงลูก
ชื่อทางการ: こどもの日 (โคโดโมะ โนะ ฮิ)
ประเภท: วันหยุดราชการ
ความสำคัญ: ให้เห็นถึงคุณค่าของเด็กและขอบคุณพ่อแม่
การเฉลิมฉลอง: การจัดเทศกาลธงปลาคาร์ฟ
การถือปฏิบัติ:  ญี่ปุ่น
วันที่: 5 พฤษภาคม
ความถี่: ทุกปี
วันเด็กแห่งชาติ (ญี่ปุ่น: こどもの日; โรมาจิ: Kodomo no Hi) ตรงกับวันที่ 5 พฤษภาคมของทุก ๆ ปีในประเทศญี่ปุ่น เพื่อให้เห็นถึงคุณค่าของเด็กและขอบคุณพ่อแม่ของพวกเขาที่คอยเลี้ยงดูจนเติบโตเป็นผู้ใหญ่
ประวัติ

ในอดีตวันเด็กแห่งชาติถูกเรียกว่า "เทศกาลทังโงะ โนะ เซ็กกุ (ญี่ปุ่น: 端午の節句; โรมาจิ: Tango no Sekku)" ที่จัดขึ้นในทุก ๆ วันที่ 5 พฤษภาคม ซึ่งถือเป็นวันเฉลิมฉลองการเติบโตของเด็กชาย ในวันดังกล่าวจะมีการจะประดับธงปลาคาร์ฟ หรือ โคยโนโบริ ไว้หน้าบ้านเพื่อขอพรให้เด็กชายในครอบครัวของตนมีสุขภาพที่แข็งแรง และสวมหมวกคาบูโตะ (ญี่ปุ่น: 鉄兜; โรมาจิ: Tetsu Kabuto) ให้แก่เด็กชายในพิธี "ฮัตสึเซ็กกุ (ญี่ปุ่น: 初節句; โรมาจิ: Hatsu Sekku)" เพื่อสื่อถึงเกาะป้องกันที่คอยคุ้มครองเด็กชายไว้ไม่ให้เจ็บไข้ได้ป่วย แต่หากเป็นเด็กหญิงจะเข้าร่วมเทศกาล "ฮินะมัตสึริ (ญี่ปุ่น: 雛祭り; โรมาจิ: Hina Matsuri)" หรือ "โมโมโนะ โนะ เซ็กกุ (ญี่ปุ่น: 桃の節句; โรมาจิ: Momo no Sekku)" ที่จะจัดขึ้นในวันที่ 3 มีนาคมของทุกปีเพื่อฉลองการเติบโตของเด็กหญิงในช่วงสมัยยุคนาระ โดยจะมีการวางตุ๊กตาฮินะเป็นการตกแต่งภายในบ้านและจะส่งต่อตุ๊กตาจากรุ่นสู่รุ่นไป แต่ทั้งนี้ในปี 1948 รัฐบาลญี่ปุ่นได้ตัดสินใจรวมวันทังโงะ โนะ เซ็กกุ และ ฮินะมัตสึริ เป็นวันเดียวกันโดยใช้ชื่อ "โคโดโมะ โนะ ฮิ (ญี่ปุ่น: こどもの日; โรมาจิ: Kodomo no Hi)" ที่หมายถึงวันของทั้งเด็กชายและเด็กหญิง โดยยังคงกำหนดให้วันดังกล่าวเป็นวันที่ 5 พฤษภาคมของทุกปี
การเฉลิมฉลอง

แม้จะมีการรวมวันเด็กของทั้งเด็กชายและเด็กหญิงรวมกันเป็นวันเดียวกัน แต่วิธีการเฉลิมฉลองในวันดังกล่าวยังคงปฏิบัติสืบต่อกันมาจนถึงปัจจุบัน เช่น การประดับธงปลาคาร์ฟไว้หน้าบ้านเพื่อเสริมความสิริมงคลและความเจริญก้าวหน้าของเด็กชายในครอบครัวของตนตามความเชื่อของชาวจีนโบราณที่ว่าปลาคาร์ฟที่ว่ายทวนกระแสน้ำเพื่อมุ่งสู่ประตูมังกร (ญี่ปุ่น: 龍門; โรมาจิ: Ryūmon) ได้สำเร็จในขณะที่ปลาตัวอื่น ๆ ยอมแพ้ จึงสามารถเปรียบเสมือนได้กับมังกรที่กล้าหาญ
หมวกคาบูโตะ เกราะโยโรย (ญี่ปุ่น: 鎧; โรมาจิ: Yoroi) และตุ๊กตานักรบ (ญี่ปุ่น: 五月人形; โรมาจิ: Gogatsu Ningyo; ตุ๊กตาเดือนห้า) จะถูกนำมาวางไว้ในบ้านเพื่อเสริมความมั่นคงให้กับเด็กชาย นอกจากนี้ยังทานขนมเฉพาะเทศกาล เช่น เค้กข้าวเหนียว "ชิมากิ (ญี่ปุ่น: 粽; โรมาจิ: Chimaki)" หรือ "โมจิโกเมะ (ญี่ปุ่น: 餅米; โรมาจิ: Mochigome)" ที่ห่อในใบกล้วย
ธงปลาคาร์ฟ
วัดบ้านหินลับ

| วัดบ้านหินลับ จังหวัดสระบุรี |
| --- | --- |
โบสถ์วัดบ้านหินลับ

ชื่อสามัญ: วัดบ้านหินลับ (Wat Ban Hinlab)
ที่ตั้ง: เลขที่ 71 บ้านหินลับ หมู่ที่ 5 ตำบลมวกเหล็ก อำเภอมวกเหล็ก จังหวัดสระบุรี
ประเภท: วัดราษฎร์
นิกาย: มหานิกาย (เถรวาท)
พระประธาน: พระพุทธรูป ปางสมาธิ ขนาดพระเพลากว้าง 71 นิ้ว สูง 98 นิ้ว
เจ้าอาวาส: พระอธิการสมเกียรติ สมสีโล
เวลาทำการ: เปิดทุกวัน
การถ่ายภาพ: บรรยากาศภายในบริเวณวัด
หมายเหตุ: สถานที่ตั้งวัดอยู่ในหุบเขา
 สถานีย่อยพระพุทธศาสนา
วัดบ้านหินลับ  เป็นวัดราษฎร์ในสังกัดคณะสงฆ์มหานิกาย
ที่ตั้ง

วัดบ้านหินลับ ตั้งอยู่เลขที่ 71 บ้านหินลับ หมู่ที่ 5 ตำบลมวกเหล็ก อำเภอมวกเหล็ก จังหวัดสระบุรี พื้นที่ตั้งวัดอยู่ในหุบเขา มีเนื้อที่ทั้งหมด 20 ไร่.
ประวัติ

วัดบ้านหินลับ มีประวัติกล่าวไว้ตามหลักฐานบันทึกของกรมการศาสนา (ของที่ตั้งเดิม) ว่า สร้างวัด เมื่อปี พ.ศ.ใด ไม่ปรากฏนามผู้สร้าง ตั้งอยู่ตรงหน้าสถานีรถไฟหินลับ ได้รับพระราชทานวิสุงคามสีมา เมื่อปี พ.ศ. 2521 เขตวิสุงคามสีมากว้าง 7 เมตร ยาว 15 เมตร พื้นที่ตั้งวัดเป็นที่ราบติดภูเขา 3 ด้าน มีศาลาการเปรียญ กว้าง 20 เมตร ยาว 30 เมตร เป็นอาคารคอนกรีตเสริมเหล็ก ทรงไทย 2 ชั้นฯ
 ปัจจุบัน  ได้ย้ายมาจากที่ตั้งเก่าที่เก่าหน้าสถานีรถไฟหินลับ เมื่อประมาณ พ.ศ. 2536 มาที่ใหม่ ห่างจากที่เก่าประมาณ 1 กิโลเมตร สาเหตุที่ย้าย โรงปูน T.P.I ได้รับสัมปะทานใกล้กับที่ตั้งวัด ทำให้เกิดมลภาวะฝุ่นละอองอย่างมาก ทางโรงปูนจึงได้จัดที่ดินถวายเพื่อสร้างวัดขึ้นมาใหม่พร้อมทั้งได้ปวารณาอุปถัมภ์วัดบ้านหินลับมาโดยตลอดจนถึงปัจจุบัน.
ประวัติ > ศาสนสถาน

อุโบสถกว้าง 9 เมตร ยาว 17เมตร สร้างเมื่อ พ.ศ. 2542 เป็นอาคารคอนกรีตเสริมเหล็ก
ประวัติ > ศาสนวัตถุ

พระประธานในอุโบสถ พุทธลักษณะ เป็นพระพุทธรูป ปางสมาธิ ขนาดพระเพลากว้าง 71 นิ้ว สูง 98 นิ้ว
พระพุทธรูป ปางสมาธิ ขนาดพระเพลากว้าง 35 นิ้ว สูง 47 นิ้ว
พระพุทธรูป ปางชนะมาร ขนาดพระเพลากว้าง 39 นิ้ว สูง 55 นิ้ว
พระพุทธรูป ปางชนะมาร ขนาดพระเพลากว้าง 35 นิ้ว สูง 51 นิ้ว
พระโมคคัลลานะ, พระสารีบุตร หน้าตัก 17 นิ้ว สูง 39 นิ้ว ทั้งสององค์
ประวัติ > เสนาสนะ

ศาลาการเปรียญ กว้าง 17 เมตร ยาว 10 เมตร สร้างเมื่อ พ.ศ. 2536 เป็นอาคารครึ่งตึกครึ่งไม้
กุฏิสงฆ์ จำนวน 5 หลัง เป็นอาคารไม้ยกสูง 4 หลัง และอาคารคอนกรีตเสริมเหล็ก 1 หลัง
ศาลาธรรมสังเวช กว้าง 20 เมตร ยาว 8 เมตร สร้างเมื่อ พ.ศ. 2540
ห้องครัวประจำศาลาธรรมสังเวชกว้าง 9 ยาว 5 เมตร สร้างเมื่อ พ.ศ. 2540
อาคารเก็บพัสดุของวัด กว้าง 6 เมตร ยาว 8 เมตร สร้างเมื่อ พ.ศ. 2553
นอกจากนี้ ยังมี หอระฆัง 1 หลังพร้อมหอกลองอยู่ด้วยกันกับหอระฆัง, ซุ้มประตูวัด สร้างเมื่อ พ.ศ. 2539, ศาลหลวงปู่อินตา สร้างเมื่อ พ.ศ. 2554, ห้องน้ำทั้งหมด 18 ห้อง
การบริหารและการปกครอง > เจ้าอาวาส

1. พระอธิการสมเกียรติ สมสีโล พ.ศ. 2555 – ปัจจุบัน
การบริหารและการปกครอง > ลำดับเจ้าอาวาส

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
ลำดับเจ้าอาวาสวัดบ้านหินลับ ต.มวกเหล็ก อ.มวกเหล็ก จ.สระบุรี 
| ลำดับที่ | รายนาม/สมณศักดิ์ | ตำแหน่ง | เริ่มวาระ | สิ้นสุดวาระ | หมายเหตุ |  |
| 1  | พระอธิการสมเกียรติ สมสีโล | เจ้าอาวาส | พ.ศ. 2555 | - | ปัจจุบัน |  |
ฤดูหนาวในประเทศไทย พ.ศ. 2560–2561

| --- | --- |
ฤดูหนาวทางดาราศาสตร์: 21 ธันวาคม – 20 มีนาคม
ฤดูหนาวทางอุตุนิยมวิทยา: 23 ตุลาคม – 3 มีนาคม
 2559–2560  2560–2561  2561–2562 
เมื่อวันที่ 3 ตุลาคม พ.ศ. 2560 ประเทศไทยได้เข้าสู่ฤดูหนาวตามประกาศของกรมอุตุนิยมวิทยา เนื่องจากการเปลี่ยนแปลงของทิศทางลมชั้นบนระดับล่าง ได้เปลี่ยนเป็นลมตะวันออกหรือตะวันออกเฉียงเหนือ และลมชั้นบนระดับบนได้เปลี่ยนเป็นลมตะวันตก รวมถึงเกณฑ์ของอุณหภูมิและปริมาณฝนในตอนบนของประเทศได้ลดลงอย่างต่อเนื่องทำให้เกิดหิมะตกหลายพื้นที่ตอนบน
สำหรับฤดูหนาวทางดาราศาสตร์ เป็นฤดูกาลทางดาราศาสตร์ เมื่อตำแหน่งของวงโคจรโลกรอบดวงอาทิตย์ เคลื่อนเข้าสู่จุดอายัน (จุดหยุด กล่าวคือจุดที่ดวงอาทิตย์โคจรไปถึงใต้สุดหรือเหนือสุด) และจุดวิษุวัต (กลางคืนและกลางวันมีเวลาเท่ากัน) สำหรับปีนี้ ฤดูหนาวทางดาราศาสตร์เริ่มต้นในวันที่ 21 ธันวาคม พ.ศ. 2560 (วันอายันเดือนธันวาคม พ.ศ. 2560) และไปสิ้นสุดในวันที่ 20 มีนาคม พ.ศ. 2561 (วันวิษุวัตเดือนมีนาคม พ.ศ. 2561)
ภูมิหลัง

ฤดูของประเทศไทยแบ่งเป็น 3 ฤดู คือ ฤดูร้อน (กลางเดือนกุมภาพันธ์ถึงกลางเดือนพฤษภาคม), ฤดูฝน (กลางเดือนพฤษภาคมถึงกลางเดือนตุลาคม) และฤดูหนาว (กลางเดือนตุลาคมถึงกลางเดือนกุมภาพันธ์) ซึ่งฤดูหนาวเริ่มขึ้นเมื่อมรสุมตะวันออกเฉียงเหนือพัดเข้าปกคลุมประเทศไทย โดยเริ่มต้นอากาศจะแปรปรวน ไม่แน่นอน อาจมีอากาศเย็น หรือฝนฟ้าคะนอง โดยเฉพาะภาคกลางตอนล่าง
มรสุมตะวันออกเฉียงเหนือมีแหล่งกำเนิดจะบริเวณความกดอากาศสูงในซีกโลกเหนือแถบประเทศมองโกเลียและจีน ซึ่งจะพัดพาเอามวลอากาศเย็นและแห้งเข้ามาในประเทศไทย ทำให้ท้องฟ้าปลอดโปร่ง อากาศจะหนาวเย็นและแห้งโดยทั่วไปในประเทศไทยตอนบน แต่จะทำให้ภาคใต้มีฝนตกชุกเนื่องจากนำเอาความชื้นจากอ่าวไทยเข้าไปในพื้นที่
ในภาคกลาง, ภาคตะวันออกเฉียงเหนือและภาคเหนือ อุณหภูมิจะแตกต่างกันมากในช่วงฤดูร้อนและฤดูหนาว ซึ่งในฤดูหนาวอุณหภูมิต่ำสุดในตอนเช้าจะอยู่เกณฑ์หนาวถึงหนาวจัดในเดือนธันวาคมถึงมกราคม ซึ่งอุณหภูมิอาจลดลงได้จนต่ำกว่าจุดเยือกแข็งในพื้นที่ที่มีภูมิประเทศเป็นเทือกเขาหรือยอดเขาสูงของภาคเหนือและภาคตะวันออกเฉียงเหนือ ลมพื้นผิวโดยมากเป็นลมฝ่ายเหนือและลมตะวันออกเฉียงเหนือ ส่วนความชื้นสัมพัทธ์จะลดลงอย่างชัดเจน
อุณหภูมิต่ำที่สุดในประเทศไทยที่เคยวัดได้ในระหว่างปี พ.ศ. 2494 ถึง พ.ศ. 2558 คือ -1.4 องศาเซลเซียส ที่สถานีอากาศเกษตร (สกษ.) สกลนคร จังหวัดสกลนคร ในภาคตะวันออกเฉียงเหนือ เมื่อวันที่ 2 มกราคม พ.ศ. 2517
ส่วนอุณหภูมิต่ำสุดของภาคอื่น ๆ มีดังนี้
ภาคเหนือวัดได้ 0.8 องศาเซลเซียส ที่อำเภออุ้มผาง จังหวัดตาก เมื่อวันที่ 27 ธันวาคม พ.ศ. 2542
ภาคกลางวัดได้ 5.2 องศาเซลเซียส ที่อำเภอทองผาภูมิ จังหวัดกาญจนบุรี เมื่อวันที่ 27 ธันวาคม พ.ศ. 2536
ภาคตะวันออกวัดได้ 7.6 องศาเซลเซียส ที่อำเภออรัญประเทศ จังหวัดสระแก้ว เมื่อวันที่ 16 มกราคม พ.ศ. 2506
ภาคใต้ฝั่งตะวันออกวัดได้ 6.4 องศาเซลเซียส ที่สถานีอากาศเกษตรหนองพลับ อำเภอหัวหิน จังหวัดประจวบคีรีขันธ์ เมื่อวันที่ 26 ธันวาคม พ.ศ. 2542
ภาคใต้ฝั่งตะวันตกวัดได้ 13.7 องศาเซลเซียส ที่อำเภอเมืองระนอง จังหวัดระนอง เมื่อวันที่ 21 มกราคม พ.ศ. 2499
ส่วนกรุงเทพมหานครวัดได้ 9.9 องศาเซลเซียส ที่สถานีตรวจอากาศเฉลิมพระเกียรติ แขวงคลองเตย เขตคลองเตย เมื่อวันที่ 12 มกราคม พ.ศ. 2498
การพยากรณ์ฤดูกาล

วันที่ 27 ตุลาคม พ.ศ. 2560 กรมอุตุนิยมวิทยาได้ออกประกาศ การคาดหมายลักษณะอากาศช่วงฤดูหนาวของประเทศไทย พ.ศ. 2560–2561 โดยกรมอุตุนิยมวิทยาคาดหมายว่า อุณหภูมิต่ำสุดเฉลี่ยจะสูงกว่าค่าปกติ (ที่ประมาณ 20–21°ซ) แต่จะหนาวเย็นกว่าปีที่ผ่านมา โดยคาดว่าอุณหภูมิต่ำสุดของประเทศอยู่ที่ประมาณ 7–8°ซ อยู่ในบริเวณตอนบนของภาคเหนือและภาคตะวันออกเฉียงเหนือ สำหรับกรุงเทพมหานครและปริมณฑลอุณหภูมิต่ำสุดจะอยู่ที่ 17–18°ซ โดยช่วงที่มีอากาศหนาวเย็นที่สุดจะอยู่ประมาณครึ่งหลังของเดือนธันวาคมถึงปลายเดือนมกราคม และบริเวณยอดภูเขา จะมีอากาศหนาวถึงหนาวจัดได้ และอาจเกิดน้ำค้างแข็งขึ้นได้
สำหรับภาคใต้ จะมีอากาศเย็นบางแห่งบริเวณตอนบนของภาค และมีฝนตกหนาแน่นในเดือนพฤศจิกายนและธันวาคม โดยเฉพาะชายฝั่งด้านตะวันออก ตั้งแต่จังหวัดชุมพรลงไป จะมีฝนตกหนักถึงหนักมากบางแห่ง และมีโอกาสได้รับผลกระทบจากพายุหมุนเขตร้อนในช่วงเตือนตุลาคมถึงธันวาคมด้วย
| ภาค | ภาค | พฤศจิกายน 2560 | ธันวาคม 2560 | มกราคม 2561 | กุมภาพันธ์ 2561> ครึ่งแรก | กุมภาพันธ์ 2561> ครึ่งหลัง |
| --- | --- | --- | --- | --- | --- | --- |
| ภาคเหนือ | ตอนบน | 18–20°ซ | 15–17°ซ | 14–16°ซ | 15–17°ซ | 17–19°ซ |
| ภาคเหนือ | ตอนล่าง | 20–22°ซ | 17–19°ซ | 16-18°ซ | 17–19°ซ | 19–21°ซ |
| ภาคตะวันออกเฉียงเหนือ | ตอนบน | 19–21°ซ | 16–18°ซ | 15–17°ซ | 16–18°ซ | 18-20°ซ |
| ภาคตะวันออกเฉียงเหนือ | ตอนล่าง | 21–23°ซ | 18–20°ซ | 17–19°ซ | 18–20°ซ | 20–22°ซ |
| ภาคกลาง | ภาคกลาง | 22–24°ซ | 20–22°ซ | 19–21°ซ | 21–23°ซ | 22–24°ซ |
| ภาคตะวันออก | ภาคตะวันออก | 23–25°ซ | 21–23°ซ | 20–22°ซ | 21–23°ซ | 22–24°ซ |
| ภาคใต้ | ฝั่งตะวันออก | 23–25°ซ | 22–24°ซ | 21–23°ซ | 21–23°ซ | 21–23°ซ |
| ภาคใต้ | ฝั่งตะวันตก | 23–25°ซ | 22–24°ซ | 22–24°ซ | 22–24°ซ | 22–24°ซ |
| กรุงเทพมหานครและปริมณฑล | กรุงเทพมหานครและปริมณฑล | 24–26°ซ | 22–24°ซ | 21–23°ซ | 22–24°ซ | 23–25°ซ |
| ประเภทอากาศหนาว> อุณหภูมิ | ประเภทอากาศหนาว> ความหมาย |
| --- | --- |
18.0–22.9: อากาศเย็น
16.0–17.9: อากาศค่อนข้างหนาว
8.0–15.9: อากาศหนาว
≤7.9: อากาศหนาวจัด
ประเภทอากาศร้อน
อุณหภูมิ: ความหมาย
35.0–39.9: อากาศร้อน
≥40.0: อากาศร้อนจัด
| ภาคและจังหวัด | ภาคและจังหวัด | อุณหภูมิต่ำสุดคาดหมาย> ธันวาคม 2560 | อุณหภูมิต่ำสุดคาดหมาย> มกราคม 2561 | อุณหภูมิต่ำสุดฤดูกาลก่อน> ธันวาคม 2559 | อุณหภูมิต่ำสุดฤดูกาลก่อน> มกราคม 2560 |
| --- | --- | --- | --- | --- | --- |
| ภาคเหนือ | เชียงราย | 7–9°ซ | 7–9°ซ | 12.4°ซ | 14.7°ซ |
| ภาคเหนือ | เชียงใหม่ | 9–11°ซ | 10–12°ซ | 15.7°ซ | 16.8°ซ |
| ภาคเหนือ | พิษณุโลก | 11–13°ซ | 12–14°ซ | 16.5°ซ | 17.4°ซ |
| ภาคตะวันออกเฉียงเหนือ | เลย | 7–9°ซ | 6–8°ซ | 11.6°ซ | 14.6°ซ |
| ภาคตะวันออกเฉียงเหนือ | นครพนม | 7–9°ซ | 6–8°ซ | 14.7°ซ | 14.2°ซ |
| ภาคตะวันออกเฉียงเหนือ | นครราชสีมา | 12–14°ซ | 11–13°ซ | 16.6°ซ | 16.8°ซ |
| ภาคตะวันออกเฉียงเหนือ | อุบลราชธานี | 12–14°ซ | 11–13°ซ | 16.9°ซ | 17.3°ซ |
| ภาคกลาง | นครสวรรค์ | 12–14°ซ | 13–15°ซ | 16.7°ซ | 18.7°ซ |
| ภาคกลาง | สุพรรณบุรี | 13–15°ซ | 13–15°ซ | 18.8°ซ | 20.0°ซ |
| ภาคกลาง | กาญจนบุรี | 13–15°ซ | 13–15°ซ | 17.0°ซ | 18.4°ซ |
| กรุงเทพมหานคร | กรุงเทพมหานคร | 18–20°ซ | 17–19°ซ | 22.1°ซ | 22.8°ซ |
| ภาคตะวันออก | สระแก้ว | 13–15°ซ | 12–14°ซ | 17.8°ซ | 16.6°ซ |
| ภาคตะวันออก | ชลบุรี | 15–17°ซ | 15–17°ซ | 20.8°ซ | 21.5°ซ |
| ภาคใต้ | ประจวบคีรีขันธ์ | 17–19°ซ | 17–19°ซ | 20.3°ซ | 17.0°ซ |
| ภาคใต้ | ภูเก็ต | 20–22°ซ | 20–22°ซ | 24.1°ซ | 23.0°ซ |
เหตุการณ์ > เดือนตุลาคม

วันที่ 23 ตุลาคม กรมอุตุนิยมวิทยาประกาศเริ่มต้นฤดูหนาวอย่างเป็นทางการ
เหตุการณ์ > เดือนพฤศจิกายน > บริเวณความกดอากาศสูงกำลังค่อนข้างแรง 18–21 พฤศจิกายน

วันที่ 18 พฤศจิกายน บริเวณความกดอากาศสูงกำลังค่อนข้างแรงได้แผ่เข้าปกคลุมตอนบนประเทศลาวและทะเลจีนใต้
วันที่ 19 พฤศจิกายน บริเวณความกดอากาศสูงกำลังค่อนข้างแรงได้แผ่เข้าปกคลุมถึงภาคตะวันออกเฉียงเหนือ คาดการณ์ว่าอุณหภูมิจะลดลง 2–4 องศาเซลเซียส
วันที่ 20 พฤศจิกายน บริเวณความกดอากาศสูงกำลังค่อนข้างแรงได้แผ่เข้าปกคลุมถึงประเทศไทยตอนบน คาดการณ์ว่าอุณหภูมิจะลดลง 1–3 องศาเซลเซียส
วันที่ 22 พฤศจิกายน กรมอุตุนิยมวิทยาระบุว่าบริเวณความกดอากาศสูงกำลังแรงอีกระลอกได้แผ่ลงมาปกคลุมประเทศจีนตอนใต้ และจะแผ่ลงมาปกกลุมประเทศไทยตอนบนช่วงวันที่ 23 พฤศจิกายน
เหตุการณ์ > เดือนพฤศจิกายน > บริเวณความกดอากาศสูงกำลังแรง 23–27 พฤศจิกายน

วันที่ 27 พฤศจิกายน บริเวณความกดอากาศสูงกำลังแรงมีกำลังอ่อนลง
เหตุการณ์ > เดือนธันวาคม

วันที่ 20 ธันวาคม ดอยอินทนนท์อุณหภูมิ –2°ซ
รายชื่อผู้ชนะชาร์ตมิวสิกแบงก์ (ค.ศ. 2023)

ชาร์ตมิวสิกแบงก์ เป็นรายการชาร์ตเพลงทางโทรทัศน์ของเคบีเอสในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์
เซเวนทีน (ในภาพ) ชนะด้วยเพลง "God of Music" และมีคะแนนสูงสุดในปี 2023 ด้วยคะแนน 16,281 คะแนน ในการออกอากาศวันที่ 3 พฤศจิกายน
ในปี 2023 มี 42 ซิงเกิลที่ได้อันดับที่หนึ่งในชาร์ต และ 3 ศิลปินได้รับถ้วยรางวัลอันดับหนึ่ง "God of Music" โดยเซเวนทีน มีคะแนนสูงสุดที่ 16,281 คะแนน ในการออกอากาศเมื่อวันที่ 3 พฤศจิกายน
ระบบคะแนน

| ระยะเวลาที่ใช้ | ระบบชาร์ต> ออกอากาศ | ระบบชาร์ต> ยอดขายดิจิทัล | ระบบชาร์ต> ยอดขายอัลบั้ม | ระบบชาร์ต> ยอดชมวิดีโอ | ระบบชาร์ต> การโหวต |
| --- | --- | --- | --- | --- | --- |
| 6 มกราคม – ปัจจุบัน | 20% (เคบีเอสทีวี + วิทยุ + ช่องดิจิทัล) | 60% | 5% | 5% | 10% (ผ่านแอปมิวบีต) |
ดูเพิ่ม

รายชื่อผู้ชนะชาร์ตอินกีกาโย (ค.ศ. 2023)
รายชื่อผู้ชนะชาร์ตเอ็มเคานต์ดาวน์ (ค.ศ. 2023)
รายชื่อผู้ชนะชาร์ตโชว์แชมเปียน (ค.ศ. 2023)
รายชื่อผู้ชนะชาร์ตโชว์! มิวสิกคอร์ (ค.ศ. 2023)
รายชื่อผู้ชนะชาร์ตเดอะโชว์ (ค.ศ. 2023)
วอลเลย์บอลชาย ถ้วย ก. 2557

| รายละเอียด |
| --- | --- |
ประเทศเจ้าภาพ:  ศรีสะเกษ ประเทศไทย
วันที่: 3–7 มิถุนายน พ.ศ. 2557
ทีม: 6 ทีม
สถานที่: 1 (ใน 1 เมืองเจ้าภาพ)
ชนะเลิศ: ทหารอากาศ  (สมัยที่ th)
← ก่อนหน้าถัดไป →
การแข่งขันวอลเลย์บอล "ซีเล็คทูน่า" ประชาชนชาย ก. ชิงชนะเลิศแห่งประเทศไทย ประจำปี 2557 เป็นการแข่งขันวอลเลย์บอลชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี จัดขึ้นโดยสมาคมกีฬาวอลเลย์บอลแห่งประเทศไทย โดยจัดแข่งขันขึ้น ณ อาคารวีสมหมาย จังหวัดศรีสะเกษ ระหว่างวันที่ 3–7 มิถุนายน พ.ศ. 2557 มีทีมเข้าร่วมด้วยกันทั้งสิ้น 6 ทีม แต่สโมสรสุวรรณเขต (ประเทศลาว) ได้ถอนทีมได้จากการแข่งขัน จึงทำให้เหลือทีมที่เข้าแข่งขันทั้งหมด 5 ทีม
ทีมที่เข้าร่วมแข่งขัน

ทหารอากาศ
กองทัพบก
ราชนาวี
มทบ.11
ศรีสะเกษ–สวนดุสิต
สุวรรณเขต
ผลการแข่งขัน

| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | ทหารอากาศ | 12 | 4 | 0 | 12 | 0 | MAX | 303 | 221 | 1.371  |
| 2 | กองทัพบก | 9 | 3 | 1 | 9 | 4 | 2.250 | 319 | 299 | 1.067  |
| 3 | มทบ.11 | 4 | 1 | 3 | 6 | 10 | 0.600 | 356 | 367 | 0.970  |
| 4 | ศรีสะเกษ–สวนดุสิต | 3 | 1 | 3 | 4 | 9 | 0.444 | 282 | 313 | 0.901  |
| 5 | ราชนาวี | 2 | 1 | 3 | 3 | 11 | 0.273 | 279 | 339 | 0.823 |
| วันที่ |  | คะแนน |  | เซต 1 | เซต 2 | เซต 3 | เซต 4 | เซต 5 | รวม |
| --- | --- | --- | --- | --- | --- | --- | --- | --- | --- |
| 3 มิ.ย. | ทหารอากาศ  | 3–0 |  ศรีสะเกษ  | 25–16 | 25–20 | 25–18 |   |   | 75–54 |
| 3 มิ.ย. | กองทัพบก  | 3–0 |  ราชนาวี  | 25–20 | 25–18 | 25–22 |   |   | 75–60 |
| 4 มิ.ย. | ทหารอากาศ  | 3–0 |  ราชนาวี  | 25–18 | 25–10 | 25–20 |   |   | 75–48 |
| 4 มิ.ย. | มทบ.11  | 3–1 |  ศรีสะเกษ  | 22–25 | 25–20 | 25–21 | 25–16 |   | 97–82 |
| 5 มิ.ย. | ราชนาวี   | 0–3 |  ศรีสะเกษ  | 20–25 | 26–28 | 18–25 |   |   | 64–78 |
| 5 มิ.ย. | กองทัพบก  | 3–1 |  มทบ.11  | 18–25 | 35–33 | 25–14 | 25–21 |   | 103–93 |
| 6 มิ.ย. | ทหารอากาศ  | 3–0 |  มทบ.11  | 25–17 | 25–22 | 25–16 |   |   | 75–55 |
| 6 มิ.ย. | กองทัพบก  | 3–0 |  ศรีสะเกษ  | 25–21 | 25–22 | 27–25 |   |   | 77–68 |
| 7 มิ.ย. | ราชนาวี  | 3–2 |  มทบ.11  | 16–25 | 25–18 | 31–29 | 19–25 | 16–14 | 107–111 |
| 7 มิ.ย. | ทหารอากาศ  | 3–0 |  กองทัพบก  | 25–23 | 25–15 | 28–26 |   |   | 78–64 |
วิ่ง! เมลอส วิ่ง!

"วิ่ง! เมลอส วิ่ง!" (ญี่ปุ่น: 走れメロス; โรมาจิ: Hashire Merosu) เป็นเรื่องสั้นของญี่ปุ่น ประพันธ์โดยโอซามุ ดาไซ ตีพิมพ์ในปี ค.ศ. 1940 ได้กลายมาเป็นบทอ่านในแบบเรียนที่แพร่หลายในโรงเรียนของญี่ปุ่น
"วิ่ง! เมลอส วิ่ง!" เป็นเรื่องราวที่ดัดแปลงมาจากลำนำนิทานของฟรีดริช ชิลเลอร์เรื่อง Die Bürgschaft เล่าเรื่องราวของ Moerus และ Selinuntius (ซึ่งมีการยืมชื่อมาใช้เป็นชื่อตัวละครของดาไซด้วย) อันมีต้นแบบมาจาก Damon และ Pythias ลำนำนิทานของชิลเลอร์มีเรื่องราวอิงจากตำนานกรีกโบราณที่เขียนโดยนักเขียนชาวโรมัน Gaius Julius Hyginus.
สาระสำคัญอันโดดเด่นของเรื่อง "วิ่ง! เมลอส วิ่ง!" คิอเรื่องของมิตรภาพอันมั่นคง เมลอสที่เป็นตัวละครหลักแม้จะเผชิญกับความยากลำบากก็พยายามอย่างเต็มที่เพื่อช่วยชีวิตเพื่อนของตน และท้ายที่สุดความพยายามของเมลอสก็เกิดผล
การดัดแปลง

Hashire Merosu (ละครโทรทัศน์, NHK ค.ศ. 1955)
Akai tori no kokoro: Nihon meisaku douwa shirīzu Hashire Merosu (อนิเมะ, ทีวีอาซาฮิ ค.ศ. 1979)
Hashire Melos (อนิเมะ, ฟุจิทีวี ค.ศ. 1981)
Hashire Melos! (ภาพยนตร์อนิเมะ, ค.ศ. 1992)
Terebi ehon Hashire Merosu (อ่านออกเสียงโดยทาโร ยามาโมโตะ ในปี ค.ศ. 2006)
Aoi Bungaku ตอนที่ 9–10 (อนิเมะ, ค.ศ. 2009)
แหล่งข้อมูลอื่น

(ญี่ปุ่น) วิ่ง! เมลอส วิ่ง! ที่ อาโอโซระ บุงโกะ
(ญี่ปุ่น) วิ่ง! เมลอส วิ่ง! - เขียนเป็นโรมาจิ
Wikisource